google/wiki40b huggingface dataset:
Ένωση Χριστιανών Βιβλιοθηκονόμων

Η Ένωση Χριστιανών Βιβλιοθηκονόμων (αγγλ.Association of Christian Librarians - ACL) ιδρύθηκε το 1957  με έδρα το Οχάιο των Ηνωμένων Πολιτειών Αμερικής και εκπροσωπεί τους βιβλιοθηκονόμους που εργάζονται σε ακαδημαϊκές βιβλιοθήκες Χριστιανικών ιδρυμάτων, καθώς και όσους ασχολούνται με τη Βιβλιοθηκονομία και επιθυμούν να συμμετάσχουν στο έργο της.

Σκοπός

Σκοπός  της ACL είναι να αποτελέσει το συνδετικό κρίκο μεταξύ των βιβλιοθηκών και του Χριστιανισμού μέσω της ανάπτυξης των παρεχόμενων υπηρεσιών των βιβλιοθηκών των χριστιανικών ιδρυμάτων και της ενίσχυσης του έργου των βιβλιοθηκονόμων που εργάζονται σε αυτές. Σύμφωνα με την επίσημη ιστοσελίδα της ACL, αποστολή της είναι να ενισχύσει το έργο των βιβλιοθηκών μέσω της επαγγελματικής ανάπτυξης των Ευαγγελιστών βιβλιοθηκονόμων, της ευρυμάθειας και της πνευματικής ενθάρρυνσης για την εξυπηρέτηση στην Ανώτατη Εκπαίδευση.

Μέλη

Το σύνολο των μελών  της ACL αποτελείται από βιβλιοθηκονόμους που εργάζονται σε ακαδημαϊκές βιβλιοθήκες Χριστιανικών Ιδρυμάτων, οι οποίοι συμφωνούν με το γενικό προσανατολισμό της ένωσης και επιθυμούν να ενισχύσουν το έργο της. Επιπλέον όσοι ενδιαφέρονται για τη Βιβλιοθηκονομία και ενστερνίζονται τους σκοπούς της Ένωσης μπορούν να συμμετάσχουν ως Συνεργαζόμενα Μέλη (Associate Membership). Τα μέλη διακρίνονται σε Μεμονωμένα άτομα ως μέλη (Individual) και Ιδρύματα (Institutional) και ο συνολικός αριθμός τους ξεπερνά τα 650. Η ένωση παρέχει στα μέλη της ευκαιρίες δικτύωσης, κατάρτισης, επαγγελματικής εξέλιξης καθώς και συμμετοχή στα προγράμματα και τις υπηρεσίες της.

Δράση

Η ACL μέσα από τις δράσεις της επιδιώκει να ενισχύσει το έργο των βιβλιοθηκών που συνδέονται με το Χριστιανισμό και να ενισχύσει τον αντίκτυπο της στο χώρο της πληροφόρησης. Συγκεκριμένα, παρέχει εκπαιδευτικά προγράμματα και υπηρεσίες για την συνεχή κατάρτιση των μελών της και προωθεί την ανάπτυξη των μεταξύ τους σχέσεων. Επιπρόσθετα, δραστηριοποιείται στο χώρο των εκδόσεων, με επίσημη δημοσίευση το περιοδικό με τίτλο «The Christian Librarian»  το οποίο εκδίδεται 2 φορές το χρόνο, περιλαμβάνει άρθρα και υλικό σχετικό με το Χριστιανισμό και τη Βιβλιοθηκονομία και τα τεύχη του είναι διαθέσιμα σε μικροφίλμ. Επιπλέον, η ACL έχει ιδρύσει το Τμήμα Θεωρητικών Επιστημών (Liberal Arts Section) για να παρέχει υποστηρίζει το έργο των βιβλιοθηκονόμων που απασχολούνται σε Κολλέγια και Πανεπιστήμια των Θεωρητικών Επιστημών.
Bloc Party

Μουσικές επιρροές

Στις επιρροές των Bloc Party μπορούν συμπεριληφθούν συγκροτήματα όπως οι The Cure, οι Joy Division, οι Sonic Youth, οι Blur και οι The Smiths. Επίσης, ο Οκερέκε έχει δηλώσει ότι το άλμπουμ Mogwai Young Team των Mogwai άλλαξε τη ζωή του οδηγώντας τον στο μουσικό «έτος μηδέν».
Πέτρος Β΄ του Αλανσόν

Βιογραφία

Ήταν τριτότοκος γιος του Καρόλου Β΄ κόμη του Αλανσόν και του Περς και της Μαρίας των Ιβρέα, κόρης του Φερδινάνδου διαδόχου της Καστίλης.
Έγινε ιππότης το 1350. Το 1356 στη μάχη του Πουατιέ αιχμαλωτίστηκε ο Ιωάννης Β΄ της Γαλλίας και ο Πέτρος Β΄ ήταν ένας από τους ομήρους που δόθηκαν στους Άγγλους για την απελευθέρωση του βασιλιά. Επέστρεψε στη Γαλλία το 1370. Μαζί με τον μικρότερο αδελφό του Ροβέρτο εκστράτευσαν εναντίον των Άγγλων στην Ακουιτανία, κατέλαβαν το Λιμόζ, όχι όμως το Ουσόν.  
Το 1346 απεβίωσε ο πατέρας του και τον διαδέχθηκε ο πρωτότοκος Κάρολος Γ΄ στο Αλανσόν, που παραιτήθηκε το 1361 -υπέρ του Πέτρου Β΄- για να γίνει αρχιεπίσκοπος της Λυών. Ο δευτερότοκος Φίλιππος έγινε αρχιεπίσκοπος της Ρουέν. Ο μικρότερος Ροβέρτος έλαβε το Περς, αλλά απεβίωσε το 1377 και τον διαδέχθηκε ο Πέτρος Β΄.
Πολέμησε υπό τον Μπερτράν ντυ Γκεκλέν στη Βρετάνη και τραυματίστηκε πριν το Χανεμπόν. Έλαβε μέρος στην εκστρατεία εναντίον του Γουλιέλμου Α΄ δούκα του Γκέλντερς το 1388. Απεβίωσε το 1404 στο Αρζεντάν.
Shame (ταινία 2011)

Πλοκή

Ο Μπράντον είναι ένας επιτυχημένος, γοητευτικός τριαντάρης που ζει και εργάζεται στη Νέα Υόρκη. Φαίνεται να τα έχει όλα, αλλά επίσης έχει μια ψυχαναγκαστική προσωπικότητα από την οποία νιώθει παγιδευμένος. Με μια σχεδόν ακόρεστη σεξουαλική όρεξη, ο Μπράντον καταφέρνει να επιβιώνει με συχνές σεξουαλικές σχέσεις. Κάποιες φορές πληρώνει γι' αυτές, άλλες φορές βρίσκει ικανοποίηση μόνος του αλλά με τον έναν ή τον άλλο τρόπο θα ικανοποιήσει τις επιθυμίες του. Στον συνηθισμένο και τακτοποιημένο κόσμο του θα μπει η αδερφή του, η Σίσι, μια νέα κοπέλα που έχει κι αυτή τα δικά της προβλήματα, που όπως ο Μπράντον, απέκτησε κατά την παιδική της ηλικία.

Παραγωγή

Ο σκηνοθέτης Στιβ Μακ Κουίν συνεργάστηκε με τον παραγωγό Ίεν Κάνινγκ το 2008 στην ταινία Hunger και μαζί ανέπτυξαν το Shame. O πρωταγωνιστής στην ταινία Hunger Μάικλ Φασμπέντερ ήταν η πρώτη και μοναδική επιλογή για τον πρωταγωνιστικό ρόλο του Μπράντον στο Shame. Οι Κάρεϊ Μάλιγκαν και Τζέιμς Μπατζ Ντέιλ εντάχθηκαν στο καστ το Δεκέμβριο του 2010 στους ρόλους της αδερφής και του αφεντικού του χαρακτήρα του Φασμπέντερ αντίστοιχα. Η σεναριογράφος Άμπι Μόργκαν επιλέχθηκε να γράψει το σενάριο.

Box office

Με προϋπολογισμό 6.500.000 δολάρια, το Shame έκανε άνοιγμα τριημέρου στην 17η θέση με 349.500 δολάρια. Οι συνολικές εισπράξεις στο αμερικανικό box office έφτασαν τα 3,9 εκατομμύρια δολάρια και στον υπόλοιπο κόσμο συγκέντρωσε 13,7 εκατομμύρια δολάρια. Παγκοσμίως απέφερε 17,6 εκατομμύρια δολάρια.
Ζυλ Ριμέ

Βιογραφία

Ο Ζυλ Ριμέ πέρασε το σύνολο της παιδικής του ηλικίας στο Τελέ, μαζί με τον παππού του που ήταν αγρότης, καθώς ο πατέρας του είχε αποχωρήσει για το Παρίσι ώστε να βρει δουλειά. Δεν τον ξαναβρήκε παρά μόνο σε ηλικία 11 ετών, ενώ έλαβε το baccalauréat (γαλλικό απολυτήριο λυκείου) του παρακολουθώντας μαθήματα τα βράδια. Ίδρυσε το 1898 μια χριστιανική, ρεπουμπλικανική και δημοκρατική εφημερίδα, την La Revue, η οποία συγχωνεύτηκε το 1899 με την Le Sillon του Μαρκ Σαννιέ, περιοδικό το οποίο ώθησε μεγάλο αριθμό πιστών Χριστιανών να αποκηρύξουν το πολίτευμα της βασιλείας.
Ο Ζυλ Ριμέ απεβίωσε στις 15 Οκτωβρίου 1956 στη Συρέν (92), ένα χρόνο έπειτα από την υποψηφιότητά του για το Βραβείο Νόμπελ Ειρήνης.

Ποδόσφαιρο

Ίδρυσε στις 21 Φεβρουαρίου 1897 τον αθλητικό σύλλογο της Ρεντ Σταρ μαζί με τον αδερφό του Μοντέστ. Ο σύλλογος εντάχθηκε στο Πρωτάθλημα Παρισιού που διοργάνωνε η USFSA. Έλαβε, τότε, διοικητικό αξίωμα στην USFSA και συμμετείχε στην ίδρυση της FIFA το 1904. Ωστόσο, η USFSA ήρθε σύντομα σε ρήξη με τον διεθνή οργανισμό, απαγορεύοντας σε όλα τα σωματεία που την αποτελούσαν να δίνουν διεθνείς αγώνες. Ο Ζυλ Ριμέ πέρασε τότε τον σύλλογό του, Ρεντ Σταρ, υπό την σκέπη της Ligue de Football Association, η οποία ήταν μέλος του Comité Français Interfédéral το οποίο ήταν αναγνωρισμένο από την FIFA (1908).
Έχοντας επιβιώσει του Μεγάλου Πολέμου με τον βαθμό του λοχαγού πεζικού και έναν Σταυρό του Πολέμου, ο Ζυλ Ριμέ εκλέχτηκε πρόεδρος της νεοσυσταθείσας Γαλλικής Ομοσπονδίας Ποδοσφαίρου στις 11 Απριλίου 1919. Παρέμεινε επί 30 χρόνια επικεφαλής της και εγκατέλειψε την προεδρία της FFF το 1949 λόγω της « affaire sarroise ». Ο Ριμέ επιθυμούσε να εντάξει την Σάρμπρυκεν στο Πρωτάθλημα Γαλλίας, όμως αυτή η ενέργεια αποδοκιμάστηκε έντονα από τις υπόλοιπες ομάδες που το αποτελούσαν με το σύνθημα « καλύτερα η Μπορντό παρά η Σάρμπρυκεν ». Αντιθέτως, παρέμεινε στο αξίωμα του προέδρου της FIFA από το 1921 ως το 1954. Κατά την θητεία του-ρεκόρ διάρκειας 33 ετών, δημιούργησε το Παγκόσμιο Κύπελλο Ποδοσφαίρου το 1930, εμπνεόμενος από την επιτυχία του ολυμπιακού τουρνουά. Επίσης, το Παγκόσμιο Κύπελλο ήταν γνωστό με την ονομασία Κύπελλο Ζυλ Ριμέ έως το 1970.
Κούνδουρος ίππος

Στη Βυζαντινή Αυτοκρατορία με την ονομασία κούνδουροι ίπποι, ή κούντουροι ίπποι, ή ακόμα και βέρεδοι ίπποι, λέγονταν ειδικά άλογα που επιλέγονταν για την ταχύτητά τους στην εξυπηρέτηση του δημόσιου ταχυδρομείου και ειδικότερα της ταχείας αλληλογραφίας, ή όπως καλούταν τότε «οξύς δρόμος».
Τα άλογα που επιλέγονταν για τέτοιες εξυπηρετήσεις τούς κόνταιναν την ουρά, εξ ου και η ονομασία τους. Αυτός που επιφορτιζόταν στην εκτροφή και άμεση ετοιμότητα κούντουρων ίππων καλούταν Κουντουράριος. Οι κουντουράριοι ήταν διασκορπισμένοι σ΄ όλη την επικράτεια σε σταθμούς ανταπόκρισης, καλούμενα κούνδουρα, όπως ήταν π.χ. οι Μιτάτοι.
Κατάλοιπα αυτών των ονομασιών είναι και τα διασωθέντα μέχρι σήμερα τοπωνύμια Κούντουρα, Παλαιοκούντουρα, κούντουρος όρμος, κούντουρο ακρωτήρι κ.λπ. καθώς και τα επίθετα Κούνδουρος, Κούντουρος, Κουντουριώτης κ.λπ. περισσότερο με την έννοια της περιορισμένης κόμης. Υπό την τελευταία έννοια ως κουντουριώτες θα μπορούσαν να χαρακτηριστούν όλοι οι θαλασσομάχοι που έφεραν εξ ανάγκης μικρή κόμη για να μη εμπλέκεται αυτή στα ξάρτια των ιστιοφόρων πλοίων.
Τριχλωριούχος σίδηρος

Ο Τριχλωριούχος Σίδηρος είναι μία χημική ένωση με τύπο FeCl.
Σοσανάι (χωριό)

Γεωγραφική θέση

Το επαρχιακό κέντρο, το Σόνζι απέχει 34 χιλιόμετρα, ενώ το Σούμπε απέχει 7 χιλιόμετρα. Βρίσκεται κοντά στον ποταμό Σοσανάι.
Ο Αρχοντοχωριάτης

Ελληνικές Θεατρικές Παραστάσεις

Κατάλογος βασικών πληροφοριών ελληνικών θεατρικών αναπαραστάσεων του έργου "Ο Αρχοντοχωριάτης"
1676 Καρίμπα

Φυσικά χαρακτηριστικά

Η μέση διάμετρος του Καρίμπα εκτιμάται σε 12 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα. Ο Καρίμπα περιστρέφεται γύρω από τον εαυτό του μία φορά κάθε 3 ώρες 10 λεπτά και 2 δευτερόλεπτα, μια αρκετά γρήγορη περιστροφή.
Εκκλησία του Μουχός

Ιστορία

Η εκκλησία, ανεγερθείσα το 1634, είναι η δεύτερη παλαιότερη εκκλησία στη Φινλανδία, η οποία βρίσκεται ακόμη σε λειτουργία.
Η εκκλησία, χωρητικότητας 500 θέσεων, λειτουργεί κατά την διάρκεια όλου του χρόνου.
Κατά την διάρκεια της περιόδου της Μεγάλης Οργής (1714–1721), τα ρωσικά στρατεύματα κατέστρεψαν την εκκλησία, χωρίς ωστόσο να την πυρπολήσουν, γεγονός το οποίο επέτρεψε την επισκευή της εκκλησίας μετά το πέρας του πολέμου.
Η εκκλησία ανακαινίστηκε το 1762 υπό την διεύθυνση του Μάττι Χόνκα. 
Παράλληλα, ανεγέρθηκε κωδωνοστάσιο αναγεννησιακού ρυθμού.
Η μεγαλύτερη καμπάνα χύθηκε στην Στοκχόλμη, το 1757, ενώ η μικρότερη στο Ελσίνκι, το 1885.
Οι διακοσμητικοί πίνακες του σκευοφυλακίου φιλοτεχνήθηκαν από τον Ε. Γκράνμπεργκ το 1774-1778 και είναι εξαιρετικής αξίας.
Τα νεογοτθικά χαρακτηριστικά της εκκλησίας χρονολογούνται από τις ανακαινίσεις που έλαβαν χώρα κατά την διάρκεια της δεκαετίας του 1870.
Κυβερνείο Σοχάγκ

Ιστορία

Το κυβερνείο αρχικά δημιουργήθηκε σαν Κυβερνείο της Γκίργκα με πρωτεύουσα την πόλη Γκίργκα με έκταση 1.489 τργ χλμ το 1913, 1.059 τργ χλμ το 1947, και είχε 792.971 κατοίκους το 1913. Το 1960 η πρωτεύουσα μεταφέρθηκε στην πόλη Σοχάγκ αλλάζοντας και το όνομα του κυβερνείου.
Επαρχίες του Μπανγκλαντές

Οι διαιρέσεις του Μπαγκλαντές διαιρείται σε 64 επαρχίες ή ζίλα (βεγγαλικά: জিলা/জেলা=Zela/zila). Η πρωτεύουσα μιας επαρχίες ονομάζεται επαρχιακή έδρα (ζίλα σαντάρ). Οι περιφέρειες υποδιαιρούνται περαιτέρω σε 493 υποεπαρχίες ή ουπαζίλα (উপজেলা upojela).

Αναπληρωτής επίτροπος

Ο αναπληρωτής επίτροπος είναι ο εκτελεστικςό διευθυντής της περιοχής. Διορίζονται από τη κυβέρνηση.

Περιφερειακά συμβούλια

Το περιφερειακό συμβούλιο (ή ζίλα παρισάντ) είναι οργανισμός τοπικής αυτοδιοίκησης σε επίπεδο επαρχίας. Η Βεγγαλική λέξη παρισάντ σημαίνει συμβούλιο και η ζίλα παρισάντ μεταφράζεται σε επαρχιακό συμβούλιο.
Οι λειτουργίες του επαρχιακού συμβουλίου περιλαμβάνουν την κατασκευή και τη συντήρηση δρόμων και γεφυρών, κτιρίων νοσοκομείων και ιατρείων, σχολείων και εκπαιδευτικών ιδρυμάτων, εγκαταστάσεις υγείας και υγιεινής, πηγάδια για πόσιμο νερό, χώρους ανάπαυσης, και  συντονισμός των δραστηριοτήτων των ενωσιακών παρισάντ μέσα στην επαρχία.
Μάχη στο Κομπότι

Η εξέλιξη των γεγονότων

Στις 10 Ιουνίου, ο ελληνικός στρατός αφού πέρασε από τον Κραβασάρα βγήκε από το Μακρυνόρος και στρατοπέδευσε στο Κομπότι. Επικεφαλής τους ήταν ο Αλέξανδρος Μαυροκορδάτος. Οι Τούρκοι, πληροφορημένοι για τις κινήσεις των Ελλήνων, άρχισαν να συγκεντρώνουν δυνάμεις στην Πρέβεζα και στην Άρτα. Επικεφαλής αυτής της δυνάμεως ήταν ο Κιουταχής και ο Ισμαήλ Πασάς Πλιάσας. Ο Πλιάσας επικεφαλής 500 ιππέων βγήκε στις 10 Ιουνίου από την Άρτα με σκοπό να ανιχνεύσει τις ελληνικές θέσεις και συγχρόνως να παρασύρει τον ελληνικό στρατό προς την πεδιάδα όπου θα δεχόταν επίθεση του τουρκικού πεζικού. Ο Μάρκος Μπότσαρης όμως, αντιλήφθηκε τις προθέσεις του και με σύστασή του οι Έλληνες οχυρώθηκαν σε φυσικούς τάφρους της περιοχής. Έτσι όταν οι ιππείς του Πλιάσα άρχισαν την επίθεση βρέθηκαν αντιμέτωποι σε απροσδόκητη αντίσταση στην οποία πρωτοστατούσε ο Γερμανός στρατηγός Νόρμαν. Οι Τούρκοι υποχρεώθηκαν να τραπούν προς την Άρτα κυνηγημένοι από τους Έλληνες, αφήνοντας πολλούς νεκρούς ανάμεσα στους οποίους ήταν κι ο κεχαγιάς του Πλιάσα, Μετζάλης, που φονεύθηκε από τους άνδρες του Γενναίου Κολοκοτρώνη.
Κύπελλο Κύπρου πετοσφαίρισης ανδρών 2000-01

Φάιναλ Φορ

Οι 4 ομάδες που προκρίθηκαν από την προημιτελική φάση συμμετείχαν στο Φάιναλ Φορ της διοργάνωσης, το οποίο πραγματοποιήθηκε στη Κλειστή Αίθουσα Ολύμπια στη Λεμεσό.
Μετσαμόρ

Ετυμολογία

Το όνομα της πόλης προέρχεται από τον ποταμό της περιοχής, τον Μετσαμόρ. Αποτελείται από 2 αρμενικές λέξεις: μετς (αρμενικά: մեծ) που σημαίνει μεγάλος, -η, -ο, και μορ (αρμενικά: մօր) που σημαίνει μητέρας, όντας η μορφή της γενικής του ενικού της λέξης μάιρ (αρμενικά: մայր) που σημαίνει μητέρα. Το όνομα πιθανότατα αναφέρεται στην Παναγία ως τη Μεγάλη Μητέρα του Θεού.
Κάρολος Α΄ του Λινύ

Βιογραφία

Ήταν ο μόνος γιος του Αντωνίου Α΄ κόμη του Λινύ & Μπριέν και της Φρανσουάζ του Κροΰ, κόρης του Φιλίππου Α΄ κόμη του Σιμαί.
Το 1519 απεβίωσε ο πατέρας του και τον διαδέχθηκε ως κόμης του Λινύ & Μπριέν. Επειδή αγόρασε το έργο Γκραντουάλια του Αγγλικανού συνθέτη Γουίλιαμ Μπυρντ, κατηγορήθηκε από τους Καθολικούς και φυλακίστηκε.
Πανιώνιος (στίβος)

Ιστορία

Ο Πανιώνιος υπήρξε πρωτοπόρος στο γυναικείο αθλητισμό και στα μεταπολεμικά χρόνια κυριάρχησε κατακτώντας το πανελλήνιο πρωτάθλημα γυναικών 21 φορές: 1953 έως 1967, 1969 έως 1974. Στη συνέχεια γνώρισε μια δεκαετία κάμψης. Όμως, το 1982 πήρε το πανελλήνιο πρωτάθλημα παγκορασίδων με τις: Κόφφα, Αγάθου, Αναγνωστοπούλου και Ιωάννου να πρωταγωνιστούν και από το 1983 τερματίζει συνεχώς στην πρώτη τετράδα του πρωταθλήματος γυναικών. Τέσσερις φορές έχει κατακτήσει τη 2η θέση (1985, 1986, 1987 και 1993).
Ανέδειξε πολλές πρωταθλήτριες Ελλάδος και κατόχους πανελληνίων ρεκόρ, όπως τις: Σοφία Μπεναρδή (100, 80 εμπ., μήκος, σφαίρα), Γεωργία Στεργίου (σφαίρα, δίσκος, ακόντιο), Φανή Αργυρίου (δίσκος), Χαρά Σασαγιάννη (άλματα, δρόμοι ταχύτητας), Σοφία Λερίου (ρίψεις), Αρμάου (δίσκος), Ελένη Βρεττάκου (δρόμοι, πένταθλο), Λιλή Κλωνάρη, Λένα Μασσέρα, Καίτη Ρεΐζη, Ντόρη Μηνιάτη, Άλκη Κατσικαδέλλη, Αδαμαντία Κοκοσέλη (δίσκος, σφαίρα),Φρειδερίκη Κρικέλα(200 και 400μ),Αβραμίδου (3.000 μ.), Γεωργία Παπαναστασίου (3.000 μ., πρωταθλήτρια μαραθωνίου τρεις φορές: 1984, 1985, 1986), Αβραάμ (1.500 μ.), Δράκου (μήκος), Κατερίνα Κόφφα (σπρίντ), Σκούρτη (800 μ.), Τσάφου (3.000 μ.), Κωστοπούλου (1.500 μ.), Μενελάου (τριπλούν), Ευαγγελίδου (σφαίρα), Καρατοπούζη (ακόντιο) κ.ά. 
Αξιόλογη πορεία είχε και το αντρικό τμήμα. Πρωταθλητές και κάτοχοι ρεκόρ υπήρξαν οι: Νίκος Σύλλας (δίσκος), Ναπολέων Παπαγεωργίου (ακόντιο), Γιώργος Μαρσέλλος (εμπόδια), Βαγγέλης Δεπάστας (ημιαντοχή), Αγγλούπας (δίσκος), Πανάγος (ύψος), Τσώνης (κοντώ), Κονταξάκης (ύψος), Σπύρος Καστάνης (βάδην) κ.ά. 
Σήμερα ο στίβος του Πανιωνίου Γ.Σ.Σ. διατηρεί στις τάξεις του 350 αθλητές και αθλήτριες, πολλοί εκ των οποίων στελεχώνουν τις εθνικές ομάδες όλων των κατηγοριών. Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Πανιώνιος Γ.Σ. Σμύρνης βρίσκεται στην 6η θέση (σε σύνολο 321 συλλόγων). Στην αξιολόγηση του 2011 ο Πανιώνιος Γ.Σ. ανέβηκε στην 2η θέση με 9.468 βαθμούς αξιολόγησης πίσω από τον Πανελλήνιο Γ.Σ.
Ολυμπιονίκης Νέων
Το 2010 ο έφηβος αθλητής του Πανιωνίου Θοδωρής Χρυσανθόπουλος κατέκτησε το χάλκινο μετάλλιο στους 1ους Ολυμπιακούς Αγώνες Νέων στη Σιγκαπούρη στο άλμα επί κοντώ με επίδοση 4,95 μ.
Παγκόσμιο Συμβούλιο Ειρήνης

Δράση

Συντονίζει σε παγκόσμιο επίπεδο κινήσεις ενάντια στον πόλεμο, τον ρατσισμό και τον ιμπεριαλισμό. Στην Ελλάδα, μέλος της ΠΣΕ είναι η ΕΕΔΥΕ (Ελληνική Επιτροπή για την Διεθνή Ύφεση και Ειρήνη). Διοργανώνει ανά τακτά χρονικά διαστήματα φεστιβάλ σε όλο τον κόσμο, καθώς και εκδηλώσεις για την ειρήνη ενάντια στον πόλεμο και τον ιμπεριαλισμό.
Τον Σεπτέμβριο του 2007 οργάνωσε Ευρωπαϊκή Διάσκεψη Κινημάτων Ειρήνης μαζί με το Πορτογαλικό Συμβούλιο για την Ειρήνη και Συνεργασία, στη Λισαβόνα, ενώ τον Απρίλιο του 2008 πραγματοποίησε το συνέδριό του για πρώτη φορά στη Νότια Αμερική και συγκεκριμένα στη Βενεζουέλα, κηρύσσοντας παράλληλα εκείνη την εβδομάδα το Καράκας «Παγκόσμια Πρωτεύουσα Ειρήνης και Αντι-ιμπεριαλιστικής Πάλης».
Blue Panorama Airlines

Ιστορία

Η Blue Panorama Airlines ιδρύθηκε στη Ρώμη το 1998, και είναι μέλος στο  IATA από το 2002 . Η εταιρεία εδρεύει στο αεροδρόμιο Leonardo da Vinci-Fiumicino, της Ρώμης και το Αεροδρόμιο Malpensa του Μιλάνου.
Από το 2005, η Blue Panorama Airlines έχει Boeing 737 στον στόλο του για εθνικές και διεθνείς πτήσεις για λογαριασμό της αεροπορικής εταιρίας χαμηλού κόστους Blu-Express.
Στις 25 Νοεμβρίου 2013 η Blu-express ξεκίνησε τις πτήσεις από την Ιταλία προς το Διεθνές Αεροδρόμιο των Τιράνων Nënë Tereza άφωτου διέκοψε τη λειτουργία της η αεροπορική εταιρία Belle Air .
2976 Λαουτάρο

Φυσικά χαρακτηριστικά

Η μέση διάμετρος του Λαουτάρο εκτιμάται σε 38,42 ± 2,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0522. Ο Λαουτάρο περιστρέφεται γύρω από τον εαυτό του μία φορά κάθε 15 ως 20 ώρες περίπου.
2295 Ματουσόφσκι

Φυσικά χαρακτηριστικά

Η μέση διάμετρος του Ματουσόφσκι εκτιμάται σε 21,05 ± 2,0 χιλιόμετρα, ενώ το γεωμετρικό άλβεδό του είναι 0,063 ± 0,014.
801 Χελβέρθια

Φυσικά χαρακτηριστικά

Η μέση διάμετρος της Χελβέρθιας εκτιμάται σε 33,22 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,0384. Είναι άγνωστο αν και με ποια περίοδο περιστρέφεται η Χελβέρθια γύρω από τον εαυτό της.
2243 Λένροτ

Φυσικά χαρακτηριστικά

Τα φυσικά χαρακτηριστικά του Λένροτ είναι άγνωστα.
Χουμνικό Σερρών

Γεωγραφία - Ιστορία

Το Χουμνικό είναι κτισμένο στους βόρειους πρόποδες από τα Κερδύλια όρη και πιο συγκεκριμένα του Βερτίσκος. Απέχει 10 χλμ. ΝΑ. της Νιγρίτας και 30,5 Ν. των Σερρών. Αξιοθέατα είναι η παλιά τρίκλιτη βασιλική εκκλησία του Αγίου Γεωργίου στην πλατεία του χωριού, η οποία  χρονολογείται γύρω στα 1800 καθώς και ο αιωνόβιος πλάτανός της. Υπάρχει τακτική αναφορά του χωριού σε έγγραφα μονών του Αγίου Όρους, σε απογραφικά οθωμανικά κατάστιχα και εκκλησιαστικά έγγραφα της Μητρόπολης Σερρών. Το χωριό ιδρύθηκε μεταξύ 1235 - 1245 από κολίγους της περιοχής, η οποία ήταν ιδιαίτερα εύφορη με καλλιέργειες καπνού, σιτηρών, βαμβακιού κι ελιών και είχε παραχωρηθεί από τον αυτοκράτορα του Βυζαντίου Ανδρόνικο στον στρατηγό του Νικηφόρο Χούμνο. Όταν αυτή απειλήθηκε από το στρατηγό της Θεσσαλίας Θέκλο, δόθηκε μάχη στην τοποθεσία "Λαθριά", ανάμεσα στο Χουμνικό και το γειτονικό Ζερβοχώρι, στην οποία νίκησε αλλά τελικά σκοτώθηκε. Μετά τη μάχη αυτή παραχωρήθηκαν λίγα στρέμματα γης και αυτονομία στους κολίγους και έτσι προήλθε η ονομασία του χωριού.

Διοικητικά

Το χωριό αναφέρεται επίσημα το 1920 στο ΦΕΚ 2Α - 04/01/1920 ως Χούμκος να ορίζεται έδρα ομώνυμης κοινότητας. Το 1927 με το ΦΕΚ 179Α - 30/08/1927 μετονομάστηκε σε Χουμνικό. Σύμφωνα με το σχέδιο Καλλικράτης μαζί με το Λαγκάδι αποτελούν την Τοπική Κοινότητα Χουμνικού που υπάγεται στη Δημοτική Ενότητα Αχινού του Δήμου Βισαλτίας και σύμφωνα με την απογραφή του 2011 ως κοινότητα έχει πληθυσμό 303  κατοίκους, ενώ ως οικισμός 190.
Γιέρι με διαλυτικά

Το Γιέρι με διαλυτικά (Ӹ ӹ. η πλάγια γραφή: Ӹ ӹ) είναι ένα γράμμα από το Κυριλλικό αλφάβητο. Η μορφή προέρχεται από το κυριλλικό γράμμα Γιέρι (Ы ы Ы ы).
Το Γιέρι με διαλυτικά χρησιμοποιείται στο αλφάβητο της Μάρι γλώσσας, που αντιπροσωπεύει το μέσο κεντρικό φωνήεν /ə/.
1530 Ράντασεππα

Φυσικά χαρακτηριστικά

Τα φυσικά χαρακτηριστικά του Ράντασεππα είναι άγνωστα.
Άγιοι Δούλοι Κέρκυρας

Γενικά και ιστορικά στοιχεία

Οι Άγιοι Δούλοι είναι κτισμένοι σε υψόμετρο 125 μέτρων και έχουν αναγνωριστεί ως παραδοσιακός οικισμός. Κοντά στους Αγίους Δούλους βρίσκεται η μονή του Αγίου Δημητρίου. Το χωριό αναφέρεται στη βενετική απογραφή του 1759 με πληθυσμό 333 κατοίκων, ενώ είναι γενέτειρα του Έλληνα λογοτέχνη και δημοσιογράφου, Φώτου Γιοφύλλη (1887-1981). 
Διοικητικά, οι Άγιοι Δούλοι υπάγονταν μέχρι το 1997 στην επαρχία Κέρκυρας ως έδρα κοινότητας, ενώ στη συνέχεια υπήχθησαν στον καποδιστριακό δήμο Εσπερίων. Από το 2011 ανήκουν στον διευρυμένο δήμο Κέρκυρας, ως οικισμός της δημοτικής ενότητας Εσπερίων.
Σταμάτιος Βακράτσας

Βιογραφικά στοιχεία

Στις εκλογές του 1912 εξελέγη βουλευτής Ευβοίας ενώ στις εκλογές του 1923 βουλευτής Σκοπέλου. Το 1929 εξελέγη, αντί του αποβιώσαντος Μιχαήλ Στεφανίδη, γερουσιαστής Ευβοίας για εννιαετή θητεία.
Ήταν παντρεμένος με την Αγγελική Ρεμπάκη.
Πάρκο Χέιζελ

Πιθανή τοποθεσία για γραφεία της Ευρωπαϊκής Επιτροπής

Το σχέδιο Heysel είναι μια πιθανή εξέλιξη της «τρίμηνης» Ευρωπαϊκής Ένωσης (ΕΕ) στο Heysel. Η περιοχή γύρω από το Ατόμιουμ μπορεί να γίνει μια θέση για ορισμένα κτίρια της Ευρωπαϊκής Επιτροπής, σύμφωνα με ένα σχέδιο έργου που ανέπτυξε η πόλη των Βρυξελλών. Η πόλη των Βρυξελλών αποφάσισε να κατανείμει την περιοχή αυτή σε «υποδομές αφιερωμένες στο διεθνή προσανατολισμό των Βρυξελλών» και σχεδίαζε να δημιουργήσει ένα συνεδριακό κέντρο «διεθνών διαστάσεων» με χωρητικότητα 3.500 θέσεων και ένα «σημαντικό εμπορικό κέντρο». Τον Ιανουάριο του 2009, η εκπρόσωπος της Επιτροπής Valerie Rampi επιβεβαίωσε ότι το εκτελεστικό μέλος της ΕΕ εξέτασε αρκετές προτάσεις για μια νέα θέση, με περίπου 100.000 τετραγωνικά μέτρα γραφείων. Το προσχέδιο της 15ης Σεπτεμβρίου 2008 φέρει τον τίτλο «Αρχείο αιτήσεων για την πεδιάδα Heysel να φιλοξενήσει νέα ευρωπαϊκή συνοικία». Έως τις 15 Σεπτεμβρίου ελήφθησαν εννέα προτάσεις, ενώ το σχέδιο Heysel ήταν ένα από αυτά. Το σώμα των Επιτρόπων αναμένεται να λάβει απόφαση σχετικά με τις προτάσεις κατά το πρώτο εξάμηνο του 2009. Σύμφωνα με το σχέδιο, η περιοχή Heysel βρίσκεται σε μια γραμμή άμεσου μετρό που την συνδέει με την ευρωπαϊκή συνοικία και φιλοξενεί ένα νέο υποκατάστημα της Ευρωπαϊκό σχολείο, όπου εκπρόσωποι της ΕΕ εκπαιδεύουν τα παιδιά τους στις μητρικές τους γλώσσες. Οι υφιστάμενες εγκαταστάσεις στάθμευσης, οι μεγαλύτερες στο Βέλγιο, παρουσιάστηκαν επίσης ως συνάλλαγμα, καθώς και η προγραμματισμένη νέα κατοικημένη περιοχή και η εγγύτητα των πάρκων και των εγκαταστάσεων αναψυχής. Η ευρωπαϊκή συνοικία θα παραμείνει στο επίκεντρο των δραστηριοτήτων της επιτροπής, αλλά ο οργανισμός αναζητούσε επίσης «επιπλέον πόλους εκτός» αυτής της κεντρικής περιοχής, προκειμένου να ασκήσει πτωτική πίεση στις τιμές των ακινήτων, σύμφωνα με τον Siim Kallas, Επίτροπο της ΕΕ για τις διοικητικές υποθέσεις .
Παύλος Καραμαρούδης

Καριέρα

Ξεκίνησε την καριέρα του από τον Ερμή Περάματος, για να μεταπηδήσει στον Παναθηναϊκό το 1984 στον οποίο παρέμεινε για 12 σεζόν, κατακτώντας πέντε πρωταθλήματα και δύο κύπελλα Ελλάδος. Στη συνέχεια αγωνίστηκε για δύο χρόνια στη Φιλία Ηλιούπολης, δύο χρόνια στη Λαμία και κατόπιν στις Α.Ε.Κ., Φοίνικα Σύρου και ξανά στη Λαμία, στην οποία έκλεισε την καριέρα του το 2003.
Μετά την απόσυρσή του από τα τάραφλεξ, ακολούθησε καριέρα προπονητή, κάνοντας ντεμπούτο ως βοηθός στον πάγκο του Παναθηναϊκού το 2009 υπό τις οδηγίες του Στέλιου Καζάζη. Ακολούθησαν οι σεζόν 2012-13 στο Κολλέγιο Αθηνών και 2013-14 στον Α.Ο. Παλλήνης, για να επανέλθει το 2014 στον πάγκο του Παναθηναϊκού ως βοηθός του Δημήτρη Ανδρεόπουλου, στον οποίο παραμένει μέχρι σήμερα.

Διεθνείς συμμετοχές

Πραγματοποιήσει με την εθνική ομάδα πετοσφαίρισης 205 συμμετοχές.
Λίλλη Παπαγιάννη

Βιογραφία

Σπούδασε στη Δραματική Σχολή του Θεάτρου Τέχνης, απ' όπου αποφοίτησε το 1958, οπότε και στη συνέχεια συνεργάστηκε με πολλούς θιάσους. Στον κινηματογράφο πρωτοεμφανίστηκε το 1959, στην ταινία "Νταντά με το ζόρι". Εμφανίστηκε σε τηλεοπτικές σειρές ("Επειδή και δια ταύτα"), όπως επίσης και σε θεατρικά έργα για το ραδιόφωνο.
Μέχρι και το 1969 συνεργάστηκε με το ΚΘΒΕ σε παραστάσεις, ενώ από το 1982 μέχρι το 1988, συνεργάστηκε με το Εθνικό Θέατρο.

Προσωπική ζωή

Το 1957 γνωρίστηκε και παντρεύτηκε τον ηθοποιό Ανδρέα Φιλιππίδη, με τον οποίο συγκρότησε θίασο το 1965.